Решение на Общия съд (пети състав) от 26 ноември 2015 г. —

Comunidad Autónoma de Galicia и Retegal/Комисия

(Съединени дела T‑463/13 и T‑464/13)

„Държавни помощи — Цифрова телевизия — Помощ за въвеждане на цифрова наземна телевизия в отдалечени и слабо урбанизирани райони в Испания — Решение, с което помощите се обявяват отчасти за съвместими и отчасти за несъвместими с вътрешния пазар — Понятие за предприятие — Икономическа дейност — Предимство — Услуга от общ икономически интерес — Селективен характер — Член 107, параграф 3, буква в) ДФЕС — Задължение за мотивиране“

1. Жалба за отмяна — Физически или юридически лица — Актове, които ги засягат пряко и лично — Решение на Комисията с адресат държава членка, с което се констатира несъвместимостта на помощ с вътрешния пазар — Жалба на регионалния орган, отпуснал помощта — Допустимост (член 263, четвърта алинея ДФЕС) (вж. т. 36)

2. Жалба за отмяна — Физически или юридически лица — Актове, които ги засягат пряко и лично — Лично засягане — Решение на Комисията за констатиране на несъвместимостта на помощ с вътрешния пазар — Жалба на получателя на помощта — Допустимост (член 263, четвърта алинея ДФЕС) (вж. т. 37—40)

3. Конкуренция — Правила на Съюза — Адресати — Предприятия — Понятие — Извършване на икономическа дейност — Разгръщане, поддръжка и експлоатация на мрежата за цифрова наземна телевизия в отдалечени и слабо урбанизирани райони — Наличие на пазар — Липса на упражняване на правомощия на публична власт — Включване (член 107, параграф 1 ДФЕС) (вж. т. 53—63)

4. Помощи, предоставяни от държавите — Понятие — Предоставяне на предимство на получателите — Получаване на средства, предназначени за модернизиране и разширяване на мрежата за цифрова наземна телевизия в отдалечени и слабо урбанизирани райони — Включване (член 107, параграф 1 ДФЕС) (вж. т. 67—72)

5. Помощи, предоставяни от държавите — Разглеждане от Комисията — Разглеждане на схема за помощи в нейната цялост — Допустимост (член 107, параграф 3 ДФЕС и член 108 ДФЕС) (вж. т. 78, 136 и 159)

6. Помощи, предоставяни от държавите — Понятие — Селективен характер на мярката — Мярка, благоприятна за оператори, които използват определена технология, но не и за тези, които използват други технологии — Включване (член 107, параграф 1 ДФЕС) (вж. т. 84 и 85)

7. Конкуренция — Предприятия, които са натоварени с функцията да оказват услуги от общ икономически интерес — Сектор на разпространение на радио- и телевизионни програми — Определяне на услугите от общ икономически интерес — Разграничаване на предоставянето на услуги за радио- и телевизионно разпространение от експлоатацията на мрежите за радио- и телевизионно разпространение — Допустимост (член 107, параграф 1 ДФЕС) (вж. т. 103, 104, 106 и 107)

8. Помощи, предоставяни от държавите — Решение на Комисията — Съдебен контрол — Свобода на преценката на фактите и доказателствата (вж. т. 109)

9. Помощи, предоставяни от държавите — Забрана — Дерогации — Право на преценка на Комисията — Съдебен контрол — Граници (член 107, параграф 3 ДФЕС) (вж. т. 119—121)

10. Помощи, предоставяни от държавите — Забрана — Дерогации — Отчитане на положението, съществуващо към момента на приемането на мярката (член 107, параграф 3 ДФЕС) (вж. т. 127, 128 и 132)

11. Помощи, предоставяни от държавите — Разглеждане от Комисията — Съобщение относно преминаването към цифрово излъчване — Правно естество — Указания за поведение, предполагащи самоограничаване на Комисията при упражняването на правото ѝ на преценка (член 107, параграф 3 ДФЕС и член 108 ДФЕС; Съобщение COM(2003) 541 окончателен на Комисията) (вж. т. 142)

12. Помощи, предоставяни от държавите — Забрана — Дерогации — Помощи, които може да се считат за съвместими с вътрешния пазар — Преценка от гледна точка на член 107, параграф 3, буква в) ДФЕС — Съобразяване на по-ранна практика — Изключване (член 107, параграф 3, буква в) ДФЕС) (вж. т. 146)

13. Съдебно производство — Искова молба или жалба — Изисквания за форма — Кратко изложение на посочените основания — Аналогични изисквания за оплакванията, изложени в подкрепа на основание (член 44, параграф 1, буква в) от Процедурния правилник на Общия съд (1991) (вж. т. 147)

14. Помощи, предоставяни от държавите — Разглеждане от Комисията — Последователно приети и неделимо свързани държавни мерки — Преценка на взетите мерки в тяхната цялост — Допустимост (член 107, параграф 3 ДФЕС и член 108 ДФЕС) (вж. т. 158 и 159)

Предмет

Искане за отмяна на Решение 2014/489/ЕС на Комисията от 19 юни 2013 година относно държавна помощ SA.28599 (C 23/10) (ex NN 36/10, ex CP 163/2009), приведена в действие от Кралство Испания за въвеждане на цифрова наземна телевизия в отдалечени и слабо урбанизирани райони (извън Кастилия Ла Манча) (ОВ L 217, стр. 52)

Диспозитив

1) Отхвърля жалбите.